Familie opsoek na vermiste man
Lana Matthys, skryf:
Ons is op soek na my verlore oom. Sy naam is Adam Cornelius Jacobus Willemse. Hy is ook bekend as Boetie Willemse. Ek het verlede maand 'n berig in Die Tygerburger geplaas oor hom. Van die kommentare was dat hy gereeld op Mosselbaai by die vlooimark gesien is.
Sy identiteitsnommer lewer niks op nie en ons vermoed hy leef op straat. Ons het inligting gekry dat jy jare gelede in 'n ongeluk was en glo sy een been verloor het. Hy loop blykbaar met krukke.
Ons het 'n ou adres van hom op die stelsel gekry van 2008 op Tamboerskloof, ek neem aan hy het daar gewerk. Hy is op 20 Januarie, 1958 gebore en kry geen SASSA-toelaag nie. Hy is oorspronklik van Upington en sy ma van 92 jaar wil hom baie graag weer sien. Ek vra uit my hart dat enigeen met inligting ons sal kontak by 073 326 9259.